Za učence vaše šole imamo na **domu JURČEK, Center šolskih in obšolskih dejavnosti,** od \_\_\_\_do **\_\_\_\_** rezerviran termin za izvedbo šole v naravi. Z veseljem jih pričakujemo in jim želimo pripraviti pester in zanimiv program.

V šoli v naravi bo veliko možnosti za zabavno in izkušenjsko učenje, za učenje z veliko gibanja. Ker v **Zakonu o osnovni šoli piše: »**Šola izvaja del obveznega programa in drugih dejavnosti kot šolo v naravi***.«*** so učne vsebine organizirane tako, da nadgradijo vsebine iz učnega načrta. Učitelji našega doma so izkušeni, inovativni in znajo izkoristiti, kar nudi okolica.

Kot je opredeljeno v Okrožnici ministrstva iz dne 1.6.2012, mora za nočno dežurstvo in stalno pripravljenost učiteljev poskrbeti šola. Zaradi zagotavljanja optimalne varnosti otrok in zaradi primerov nujnega ukrepanja bo tudi CŠOD preko noči organiziral stalno pripravljenost enega od zaposlenih CŠOD od 22. ure zvečer do 7. ure zjutraj, ki bo v tem času dosegljiv. Uredili bomo vse potrebno, da boste na domu varni.

Namesto dežuranja ponoči bodo učitelji CŠOD več sodelovali v programu in delu z otroki. Verjamemo, da bomo program šole v naravi s skupnim sodelovanjem izpeljali kvalitetno in zanimivo.

Da pa ob prihodu otrok ne bi prihajalo do zapletov, želimo že vnaprej pripraviti program in vse potrebne sezname.

V prilogah vam pošiljamo dokumente, ki jih je potrebno pripraviti za nemoten potek šole v naravi.

**Učne vsebine na domu JURČEK**

–         označite cilje in vsebine, ki ustrezajo vašemu letnemu načrtu,

–         označite vsebine, pri katerih želite aktivno sodelovati,

–         dokument z označenimi vsebinami pošljete po e-pošti na naslov jurcek@csod.si in tilen.bizal@csod.si

**Prijava udeležencev**

–         v Excel tabelo vpišete poimenski seznam vseh udeležencev (učencev in učiteljev), ki jih bomo ob prihodu prijavili na MNZ (Zakon o prijavi bivališča, 10. člen),

–         dokument s seznamom udeležencev pošljete po e-pošti na naslov tilen.bizal@csod.si

**Dovoljenje o PREVOZU otrok**

-          v primeru nezgode peljemo otroka v zdravstveni dom Kočevje, zato potrebujemo soglasje staršev o omenjenem prevozu.

**Razpored udeležencev po sobah** za hitrejše razporejanje otrok ob prihodu

–         učence poimensko razporedite po seznamu,

–         seznam prinesete s seboj.

**Seznam opreme**, ki jo priporočamo za nemoteno izvajanje programa seznam razdelite učencem.

Na podlagi izbranih učnih vsebin bomo pripravili predlog programa šole v naravi in vam ga poslali v pregled in potrditev.

**OBVEZNO** napišite prehrambne in zdravstvene posebnosti  (alergije, vegetarijanska prehrana, bronhitis...). Če je bolezen v hujši obliki, naj starši natančno navedejo, kaj otrok ne sme uživati, oziroma delati –neposredno na dom.

**Z veseljem vas pričakujemo v najboljši učilnici na svetu – v naravi.**